Yfirvöld hafa þar farið fremst í flokki , en Bandaríkjaþing bað félagið nýlega um að hætta allri þróun gjaldmiðilsins þar til svör fengjust við spurningum þingsins um málið . Það verður því undir útgefanda hins svokallaða veskis – hugbúnaðar sem sér um að framkvæma millfærsluna – komið að tryggja að farið sé eftir persónuverndarlögum og sjónarmiðum , ásamt peningaþvættisreglum fjármálakerfisins . Facebook mun sjálft gefa út eigin veski , sem væntanlega verður tengt Facebookaðgangi notenda , en undirliggjandi tækni Libra verður opin öllum ( e. open source ) , og því mun hver sem er geta hannað veski fyrir gjaldmiðilinn , án tengingar við samfélagsmiðilinn . Útgáfa nýrra Libra verður þó áfram aðeins á hendi Libra-samtakanna , og að öllum líkindum háð einhvers konar auðkenningu . Fyrir slíkar eignir fást greiddir vextir , og verða þeir notaðir til að standa straum af kostnaði við rekstur og uppihald kerfisins , ásamt fjárfestingu og þróun þess , og styrkja til ýmissa stofnana og verkefna . Verði eitthvað afgangs fá aðilar að samtökunum svo restina , sem greiðslu fyrir upphaflega fjárfestingu sína . Nánar er fjallað um málið í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .